Kamberlandas
Kamberlandas (angl. Cumberland River) – upė rytinėje JAV, Kentukyje ir Tenesyje; Ohajo upės kairysis intakas. Prasideda Kamberlando plynaukštėje, Kentukyje. Aukštupyje teka į pietryčius, sudaro tarpeklius iki 100 m gylio, Kamberlando krioklį (21 m aukščio). Toliau teka į rytus Tenesio valstija, vėliau vėl pasisuka į Kentukį. Įteka į Ohajo upę prie Smitlando gyvenvietės. Upė patvenkta hidroelektrinių kaskada, sudaro kelis didelius tvenkinius (Kamberlando, Barklio, Old Hikorio). Intensyviai laivuojama. Prie Kamberlando įsikūrusi Tenesio sostinė Nešvilis.